**Årsberetning 2017 - Gruppe Trøndelag**

**Styrets sammensetning:**

Leder: Liv Karin Ertsås

Sekretær: Frøydis Aalberg

Kasserer: Merete Hol

AU-medlem 1: Inger Lande

AU-medlem 2: Siri (feb-17 til juni-17)

AU-medlem 3: Torbjørn Sandvik (feb-17 til juni-17)

Valgkomite: Nils johansen og Line Strømsvik Kristiansen

Revisor: Jon Arne Dahl

Etter årsmøtet hadde vi et styremøte, hvor vi konstituerte det nye styret, og begynte planlegging av aktivitetsplan for våren-2017. Dessverre så ble styret etter kort tid amputert, da to av styremedlemmene flyttet sørover, pågrunn av jobbsituasjon. Vi fortsatte ut året med fire styremedlemmer.

Det har vært lite gammel informasjon å finne fra tidligere år. Så året har blant annet blitt brukt til å jobbe for å lage en bedre struktur, som å dokumentere arbeidsoppgaver, skrive referat, og prøve å få en bedre kommunikasjon med hovedstyret o.l. På den måten vil det bli mer forutsigbart, og det vil bli lettere for eventuelt nytt styre å ta over. Vi har kommet et stykke på veg, men har fortsatt en del igjen, og planen er å fortsette med dette arbeidet i 2018.

For å få opp aktiviteten i gruppa, har vi sendt ut mail med info og aktivitetsplan til medlemmene, samt fortløpende lagt ut meldinger om kurs, aktiviteter på hjemmesiden, og på FB-siden. Dette vil styret fortsette med. Men om en vil følge med det meste som skjer, så anbefales å følge vår FB-side NSBK gruppe Trøndelag, som oppdateres jevnlig.

Mange medlemmer gir tilbakemeldinger om at de ikke har fått informasjon på mail. Noe som for det meste kommer av at medlemslistene inneholder feil. Grunnen er som oftest, mailadresser som er skiftet, som ikke rettet opp av medlemmene på «min side» på NKK, eller den mangler helt. Det er også registrert en del gamle telefonnummer på listen.

Ta gjerne kontakt med oss om dette skjer, slik at du får tilsendt siste nytt. Men for å få rettet opp dette permanent, så hjelper det ikke å sende adresseforandring til gruppe Trøndelag, da må medlemmet selv må sjekke informasjonen og redigere i NKK.

Dette problemet skaper mye ekstraarbeid for styret, samt at mange ikke får informasjonen vi sender ut, så håper at alle kan gå inn på sitt medlemskap i NKK, og sjekke hvilken info som ligger der. Gi gjerne beskjed til styret i gruppe Trøndelag, om du har gjort endringer, slik at vi kan sjekke om det er i orden. Ta gjerne kontakt om noe synes uklart.

**Antall medlemmer i gruppen:**

**Pr. des 2017, var det registrert 131 medlemmer** (Pr. des. 2016 - 117 medlemmer), i gruppe Trøndelag.

Målet vårt er at medlemmene er fornøyd, og fortsatt vil stå som medlem, samt anbefale medlemskap i klubben til andre.

**Styremøter:**

Det har vært avholdt 6 styremøter i denne perioden. I tillegg har styret vært representert på 3 møter i Trondheim Hundefestival.

Nytt av året er at vi har opprettet en Styregruppe på FB, hvor vi styremedlemmer har kontakt i mellom styremøtene. Her har vi diskutert både store og små saker, som agenda til styremøter, forslag, planlegging av kurs etc..

Tanken var også at referat skulle legges ut på hjemmesiden, men utfordringer med amputert styre, og lansering av nye hjemmeside i sommer, førte til at dette ikke ble gjennomført.

**Medlemsmøter:**

Det har vært avholdt årsmøte og 3 medlemsmøter i denne perioden. Disse ble avholdt i april, august og desember. Siste medlemsmøte var kombinert med juleavslutning hvor klubben spanderte pizza og drikke.

Bortsett fra siste medlemsmøte m/juleavslutning, så har det i år vært lite oppmøte på medlemsmøter, og styret ønsker innspill til forslag om hva som skal til, for å få opp deltakelsen.

**Aktiviteter:**

For å få litt mer aktivitet i klubben så har vi i løpet at året brukt FB og mail, for å få tilbakemeldinger om hvilke aktiviteter medlemmene ønsker. Vi har også lagt ut en del bilder fra de fleste aktivitetene på FB-siden; NSBK gruppe Trøndelag, samt sendt inn en del til medlems-bladet.

**Miljø- Sosialtreff**

På våren så hadde vi miljø- sosialtreff på Sluppen i Trondheim, en dag i uka.

Intensjonen på dette tilbudet var at gamle og nye medlemmer kunne treffes for å bli kjent, sosialisere hundene, komme med tips, trene sammen, enten ringtrening, enkel lydighet, etc. Treningen ble lagt opp etter hvor mange, og hvilke ekvipasjer som møtte opp.

Det var litt ujevnt oppmøte, og det ble trent litt på lydighet, rallylydighet og litt sportrening, de gangene det var nok folk.

Etter flere kvelder med dårlig oppmøte, så valgte vi å avslutte tilbudet.

**Fellesturer**

Vi har i løpet av året hatt et tilbud med fellesturer på forskjellige plasser i Trondheim med omegn. Vi har også «fridd» til medlemmer om de kan ta ansvaret for en tur i sitt nærområde, slik at vi kan se forskjellige turområder i distriktet.

Oppmøte på turene i sin helhet har vært over all forventning, da det i de siste årene ikke har vært den store responsen. Mange forskjellig har møtt opp, og de fleste av våre raser har vært representerte, men hovedtyngden har vært dvergschnauzere. Vi vil fortsette med dette tilbudet i 2018, og håper at så mange vil møte opp.

Litt kort om de turene som har vært.

**Storfurua - Lian**

Vi startet året med en fellestur på en lørdag inn til Storfurua i Bymarka i Trondheim. Turen var 6 km tur/retur, og vi brente bål, og spiste medbrakt mat og drikke underveis. Godt oppmøte, hvor 11 tobeinte og firbeinte, møtte opp, Både gamle og nye medlemmer, og flere av våre raser var representerte.

**Baklidammen - Bymarka**

Fellestur rundt Baklidammen i 26.05.17.

**Hansbakkfjæra - Ranheim**

3.05.17, hadde vi fellestur til Hansbakkfjæra på Ranheim, hvor et stort knippe, på hele 9 tobeinte og 1 Bouvier og 8 dvergschnauzerhanner (svart, salt/pepper og sort/sølv), møtte opp i det flotte vårværet.

**Malvikstien**

En flott fellestur i fint vær på Malvikstien, 07.06.17, hvor 7 tobeinte og 6 firbeinte, møtte opp. Underveis ble det tid til en kaffepause også. En tur som absolutt må prøves.

**Saupstadmarka**

Siste fellestur i år var i på Byåsensiden, og det var tur i Saupstadmarka. Det var her ikke så stort oppmøte, noe vi får la årstid og været få ta skylden for.

**Kurs**

Vi har annonsert flere kurs, hvor det på noen kurs har vært lite interesse, og vi har måtte avlyse, mens andre har blitt fullbooket. Vi er alt i alt fornøyd med deltakelsen, og særlig morsomt at de fleste av våre raser har blitt representert, selv om det er dvergschnauzer det har vært mest av.

Bortsett fra ett kurs, så har vi i utganspunktet lagt oss på at de skal være selvfinansierende, men likevel være billigere for medlemmer å delta på, enn hos andre hundeklubber

Vi er godt i gang med aktivitetsplan for 2018, og vi har allerede to fullbooket kurs, ett i hverdagslydighet og ett i Bronsemerke/LP1.

**Pelsstellkurs:**

Ettersom både schnauzerrasene og bouvier er pelshunder, som trenger noe stell, så er det nødvendig for eiere å kunne en del om grunnleggende pelsstell. Klubben vil derfor prøve så godt det lar seg gjøre, å arrangere ett, eller to grunnleggende pelsstellkurs i året, alt etter interesse.

I året som gikk, så arrangerte vi et pelsstellkurs for schnauzerrasene, helga 06.-07.05.17. Kurset ble fullbooket, og det deltok 6 personer. Takk til Trine Madsen som lånte ut lokaler, og stilte opp som instruktør.

Vi annonserte også også et pelsstellkurs på høsten, men det ble avlyst pågrunn av lite påmelding.

**ABC-hundetreningskurs**

Instruktør Dagrun Brandvik

Helga 06.-07.05.17. Kurset la vekt på samarbeid mellom hund og eier, og hvordan en kan lære å trene inn hverdagslydigheten på en morsom og engasjerende måte. 6 ekvipasjer var påmeldt, men 5 fullførte, pågrunn av sykdom (4 riesen og 1 dvergschnauzer).

**Agilitykurs**

Instruktør Tove Eidstumo

Helga 19.-20.08.2017, Agilitykurs på Ekra banen med instruktør fra Sportshunder. Fullbooket kurs med 6 ekvipasjer, samtlige var dvergschnauzere. Noen fortsatte i treningsgrupper etterpå.

**Lydighet- Bronsemerkekurs**

Instruktør: Kristin Estenstad

Fullbooket kurs, hvor 6 ekvipasjer (en riesen, fire dvergschnauzere, og en collie), møttes med trening mot bronsemerket, eller LP1. Kurset ble arrangert på Charlottenlund og ved Leangen gård. Flere av deltakere fortsetter på et videregående kurs etter jul.

**Rallylydighet**

Vi har også prøvd å fått i gang et rallylydighetskurs, men det var lite respons. Rallylydighet er en hundesport som har blitt veldig populær på alle nivå, og kan passe både til de som bare vil aktivisere hunden sin, eller liker å konkurrere. De fleste andre hundeklubber har fullbooket kurs på alle nivå. Vi vil derfor jobbe for å gjøre denne sporten kjent for medlemmene, ved å skrive litt om den i medlemsbladet, evt. arrangere kurs, eller en rallykveld, helg, alt etter interesse.

**Andre arrangement**

**Sommeravslutning/Grilldag mai/juni**

Det ble planlagt en grilldag med aktiviteter som sommeravslutning i juni. Men på grunn av mangel på tid for styremedlemmene, så ble den avlyst. Vi prøver igjen til våren, og håper at så mange som mulig tar seg tid til å møte opp, til en uformell samling hvor vi kan treffes med våre hunder.

**Tyholttårnet - sosial samling i forbindelse med NKK-utstilling Trondheim**

I forbindelse med NKK-utstilling i Trondheim, så har vi i flere år hatt en sosial samling for både lokale og tilreisende medlemmer på Egon-Restaurant på Tyholttårnet i Trondheim. Dette er en fin mulighet til å bli litt bedre kjent med andre medlemmer, samtidig med at vi får vist fram noe av byen vår, da tårnet beveger seg rundt 360 grader, i løpet av den tiden vi sitter der.

I år, så var NKK utstillingen, lørdag 01.07.17, og 10 personer møtte opp til felles hygge på Tyholttårnet. Dessverre så var det ingen tilreisende som deltok denne gangen.

**Skogdag**

Lørdag 30.09.17, møttes vi til en koselig og lærerik dag med godt oppmøte på skogdag i fint høstvær. Flere riesenschnauzere, schnauzere, og dvergschnauzere, var representerte, Noen helt nybegynnere og andre erfarne. Her fikk vi demonstrert og prøve sporsøk, feltsøk, og rundering med flinke instruktører. Tiden gikk veldig fort, men en matpause med grilling ble det også tid til. Takk [Anne Marit Kvernrød](https://www.facebook.com/a.m.kver), [Inger Lande](https://www.facebook.com/ingerland) og Jon Herland for god instruksjon !! Et arrangement vi tenker å gjenta.

**Medlemsbladet:**

Vi ønsker et medlemsblad som informerer andre medlemmer om hva som foregår i klubben rundt om i landet, og vi startet året med å sende inn presentasjonen av det nye styret og skrev litt om våre aktiviteter i klubben, og fortsatte med informasjon og bilder fra Hundefestivalen og noen av våre andre aktiviteter.

**Hundefestivalen:**

Trondheim hundefestival er som kjent en utstilling, hvor gruppe Trøndelag er medarrangør sammen med flere hundeklubber i Trondheimsdistriktet, og bruker her å arrangere sin spesialutstilling. Spesialutstillingen vår, var i år med Stortcert, dommer var Moa Persson, og vi hadde 59 påmeldte.

Utstillingen har i mange år vært arrangert på Støren, men ble i år for første gang holdt på Årsøya i Selbu.

Dette arrangementet krever en god del dugnadsinnsats fra klubben, og vi trenger flere som kan hjelpe til med rigging/nedrigging, kiosksalg, begge dager, eller/og hjelpe til på utstillingsdagen, om vi skal fortsette å arrangere utstilling.

I år så hadde vi i tillegg til oss i styret, hjelp av to innleide personer i kiosken, og noen trofaste slitere som hjalp til med vakter i kiosken og på spesialutstillingen på søndag. Tusen takk til både utstillere, publikum og ikke minst til dere som stilte opp hjalp til med kakebaking, kiosksalg, og andre ting, slik at det ble et vellykket gjennomført arrangement.

Takk til Kiwi avd. Selbu og Hills som sponset kaffe og forpremier.

**Hjemmesiden og Facebook:**

Klubben fikk i løpet av året som har fått en ny hjemmeside. <https://nsbk.org/category/trondelag/> . I første omgang så har vi lagt ut noen annonser til møter, kurs etc. Men vi håper også at det etter hvert vil bli muligheter for å legge ut referat fra styremøter o.l. Foreløpig så blir innlegg lagt inn av webensvarlig i hovedklubben.

Siste nytt og bilder som blir tatt på arrangement, vil blir lagt ut på FB-siden til NSBK gruppe Trøndelag, <https://www.facebook.com/groups/139078052776158/>

**Økonomi og Resultat for året**

Regnskap er i skrivende stund ikke klart, og vil bli lagt ut som eget vedlegg

**Generelt**

Styret er alltid åpen for innspill fra våre medlemmer i forhold til å sette opp aktiviteter og forslag til steder å gjennomføre disse på. Vi ønsker også tilbakemelding på de aktivitetene som er gjennomført, og om det er ønskelig å opprettholde dette aktivitetsnivået. Vi har satt opp en midlertidig aktivitetsplan for 2018. som vil publiseres på hjemmeside, FB, og sendt ut til medlemmene når det nye styret er konstituert.

**Styret i NSBK gruppe Trøndelag 2017**

Liv Karin , Frøydis, Merethe og Inger